stanford-oval/wikipedia huggingface dataset:
GOST (צופן)
ההבדלים בין GOST ל-DES

DES משתמש בפרוצדורה מורכבת להכנת תת-מפתחות. הכנת המפתחות ב-GOST פשוטה מדי (כמעט אינה קיימת), מעבר לעובדה שקיימים "מפתחות חלשים", זוהי נקודת תורפה שבתנאים מסוימים מאפשרת התקפה יעילה נגד הצופן.
DES מכיל מפתח באורך 56 סיביות. GOST לעומתו משתמש במפתח באורך 256 סיביות. אם מחשיבים גם את תיבות ההחלפה מקבלים 610 סיביות סודיות.
ב-DES תיבות ההחלפה מקבלות 6 סיביות ומחזירות 4 סיביות (אפקטיבית הן מכווצות את הקלט) לעומת זאת ב-GOST התיבות מקבלות 4 סיביות ומחזירות 4 סיביות.
אף על פי שבשני הצפנים ישנן שמונה תיבות החלפה, תיבות ההחלפה של DES גדולות פי ארבעה משל GOST.
DES משתמש בתמורה בלתי סדירה על סיביות הנקראת P-box בעוד GOST משתמש בהזזה מעגלית קבועה המופעלת על האוגר במלואו.
ל-DES יש 16 סבבים לעומת GOST שלו 32 סבבים.
הצופן GOST מציג ביטחון חזק יותר מ-DES נגד כוח גס במיוחד אם מחשיבים את תיבות ההחלפה כחלק מהמפתח. ייתכן ש-GOST חזק יותר מ-DES גם נגד קריפטואנליזה ליניארית ודיפרנציאלית בגלל המספר הכפול של הסבבים 32 לעומת 16 והמפתח הענק, אבל קיים בו חסרון לעומת DES, ב-GOST בגרסה המקורית תיבות ההחלפה לא הוגדרו. אם תיבות ההחלפה נבחרות באקראי הדבר מהווה חולשה מסוימת שמאפשרת לתקוף את הצופן בתנאים מסוימים. ידוע שמפתחי DES בחרו בקפידה את ערכי תיבות ההחלפה כך שיהיו עמידים במיוחד נגד התקפות אילו. מצד שני ידוע שבחירה עיוורת של ערכי תיבות ההחלפה עלולה להחליש את הצופן מאוד. היתרונות של DES על GOST הם, שלב הפיזור שמבוצע על ידי טבלת תמורה אי-רגולרית ולא על ידי הזזה מעגלית קבועה וכן העובדה שהצופן מרחיב ומכווץ את הקלט בכל סבב, מה שמספק לדעת מספר מומחים אפקט מפולת חזק יותר ומגביר את רמת הפיזור של הצופן מאוד. ב-GOST דרושים שמונה סבבים לפחות כדי שסיבית אחת שונה תשפיע על כל סיביות הפלט במידה שווה (לעומת רק 5 של DES). מצד שני מספר הסבבים הגבוה מפצה על כך.
מפתחי GOST התבססו על DES וניסו לפשט אותו כך שיהיה מותאם יותר לתוכנה. אך אם בגלל גישה קונסרבטיבית או בגלל העדר ביטחון ניסו לפצות על כך עם מפתח ארוך מאוד, הכפלת מספר הסבבים והסתרת תיבות ההחלפה.
ביטחון

קריפטואנליזה מתקדמת של צופן GOST מראה שהוא אינו בטוח לשימוש מהיבט תאורטי בעיקר לפי מודל "מפתחות קשורים" (Related keys) שזה סוג של קריפטואנליזה דיפרנציאלית המניחה שיש קשר או יחס כלשהו בין מפתחות הצפנה בהם נעשה שימוש להצפנת קלט נתון. אולם בקריפטואנליזה עם מפתח יחיד (בהנחה שכל המידע שבידי המתקיף הוצפן עם מפתח יחיד), כמות המידע וסיבוכיות המקום של התקפות נגד הצופן כמעט מעשיים אך סיבוכיות הזמן היא בסדר גודל של  2^{178} שזה מעבר ליכולת הטכנולוגית הנוכחית.
ההתקפות הראשונות שפורסמו נגד הצופן היו בעיקר נגד גרסאות של GOST עם מספר סבבים קטן יותר אך לא היו יעילות נגד הצופן בגרסה המלאה שלו. לאור העובדה שהצופן הוצע לארגון התקינה הבינלאומי גבר העניין בצופן מצד הקהילה האקדמית וההתקפות הקריפטוגרפיות הלכו והשתפרו. מאז 2007 פורסמו מספר התקפות נגד גרסאות מופחתות סבבים של GOST. ב-2009 פורסמה קריפטואנליזה דיפנרציאלית מסוג מפתחות קשורים שמסוגלת לפצח את GOST בזמן שולי. התקפה זו מניחה שלמתקיף יכולת להשפיע על חומר המפתח, מה שלא תמיד מעשי. בדצמבר 2012 פורסמה התקפה עם מפתח יחיד נגד GOST בסיבוכיות  2^{101} סבבים של GOST.
Orhun Kara פיתח קריפטואנליזה תאורטית חדשה נגד GOST ו-DES שנקראת "reflection attack" המבוססת על נקודות שבת של פונקציית הסבב הפנימית של הצופן, בדומה להתקפת גלישה והתקפת מפתחות קשורים. אך התקפה זו לא יעילה מבחינה מעשית. Takanori Isobe שיפר את ההתקפה של Orhun Kara על גרסה מלאה של הצופן במודל מפתח יחיד בסיבוכיות זמן ברמה של  2^{224}. איתי דינור, אור דונקלמן ועדי שמיר שיפרו עוד את ההתקפה על הצופן בזמן של  2^{224} עם  2^{32} נתונים ו- 2^{192} זיכרון. ניקולס קורטואה כינה את GOST "צופן פגום מאוד" ועקב הקריפטואנליזה אלגברית שפורסמה תיקנון הצופן נדחה על ידי ארגון התקינה הבינלאומי. ב-2017 פורסמה קריפטואנליזה ליניארית של GOST בסיבוכיות של  2^{173.8} עם  2^{173.8} טקסטים גלויים ידועים (בהתקפת גלוי-נבחר).
בעיקרון ההתקפות המתוארות מחלישות את הצופן עד רמה של  2^{178} בקירוב לעומת  2^{256} (הנובע מאורך המפתח) לכן אפשר לומר שהצופן נחשב לפרוץ. גם אם מהיבט מעשי התקפות אילו אינן נחשבות ברות ביצוע בגלל סיבוכיותן ובגלל כמות הזיכרון העצומה הדרושה להן. ישנם מומחים שסבורים, הגם שההתקפות המתוארות אינן מעשיות, עצם קיומן מוכיח שיש פגם מהותי בצופן שייתכן ויתגלה בעתיד וינוצל בדרך טובה יותר לפיצוח הצופן ביעילות. ב-2015 ניסתה הוועדה הטכנית הרוסית לנושא התקן לשפר את הצופן GOST והציעה מספר שינויים (כפי שיתואר בהמשך), שמו עודכן ל-GOST2. אך הסתבר שגם בגרסה המעודכנת של הצופן התקפות קריפטוגרפיות אחדות עדיין ישימות.
GOST2

GOST2 הוא גרסה מעודכנת וקלת משקל של GOST, בה נעשו שינויים בשני היבטים: תהליך הכנת מפתח שונה כדי לסכל התקפות הקשורות בתהליך ההכנה הפשוט של התקן המקורי וכן נקבע סט של תיבות החלפה המבוססות על שתי תמורות קבועות ולא כפי שהיה בתקן הקודם. השינוי בתהליך הכנת המפתח אינו משמעותי. כמו ב-GOST המפתח מחולק לשמונה תת-מפתחות באורך 32 סיביות כל אחד, ההבדל היחיד הוא בסדר השימוש במפתח. ב-GOST2 המפתח מחובר לבלוק הנתונים לפי הסדר המופיע בטבלה הבאה:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| סבב: | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| תת-מפתח: | 1 | 2 | 3 | 4 | 5 | 6 | 7 | 8 | 4 | 5 | 6 | 7 | 8 | 1 | 2 | 3 |
| סבב: | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 |
| תת-מפתח: | 6 | 7 | 8 | 1 | 2 | 3 | 4 | 5 | 7 | 6 | 5 | 4 | 3 | 2 | 1 | 8 |
השינוי הנוסף מתייחס לערכי תיבות ההחלפה. כידוע בתקן המקורי לא ניתן כל הסבר כיצד להכין את תיבות ההחלפה ואילו ערכים בטוחים לשימוש. ב-GOST2 תיבות ההחלפה מתבססות על שתי תמורות  \Pi _{1} ו- \Pi _{2} המופיעות בטבלה הבאה (בערכים הקסדצימליים). כך שארבע תיבות ההחלפה הראשונות משתמשות בתמורה הראשונה  \Pi _{1} ואילו ארבע התיבות האחרונות משתמשות בתמורה השנייה  \Pi _{2}. לדעת המפתחים, התמורות נבחרו כך שיהיה להן מאפיין דיפרנציאלי וליניארי המינימלי ביותר האפשרי והן נחשבות אופטימליות.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| קלט | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
|  \Pi _{1} | 6 | A | F | 4 | 3 | 8 | 5 | 0 | D | E | 7 | 1 | 2 | B | C | 9 |
|  \Pi _{2} | E | 0 | 8 | 1 | 7 | A | 5 | 6 | D | 2 | 4 | 9 | 3 | F | C | B |
מעבר לכך GOST2 זהה לתיאור מופיע לעיל. קיימת קריפטואנליזה של GOST2 שמצביעה על בעיות תאורטיות בצופן, בעיקר התקפות מסוג self-symmetry דוגמת התקפת שיקוף או שימוש בנקודות שבת.
הערות שוליים

↑  Russian National Bureau of Standards. Federal Information Processing Standard-Cryptographic Protection - Cryptographic Algorithm. GOST 28147- 89, 1989.
↑  Cryptanalysis of GOST, Nicolas T. Courtois, University College London, UK 2013
↑  Axel Poschmann, San Ling, and Huaxiong Wang. 256 Bit Standardized Crypto for 650 GE - GOST Revisited. In Stefan Mangard and François-Xavier Standaert, editors, Cryptographic Hardware and Embedded Systems, CHES 2010, 12th International Workshop, Santa Barbara, CA, USA, August 17-20, 2010. Proceedings, volume 6225 of Lecture Notes in Computer Science, pages 219–233. Springer, 2010
↑  A chosen key attack against the secret S-boxes of GOST
↑  Applied Cryptography, Second Edition: Protocols, Algorthms, and Source Code in C (cloth) (Publisher: John Wiley & Sons, Inc.), Bruce Schneier
↑  Youngdai Ko, Seokhie Hong, Wonil Lee, Sangjin Lee, and Ju-Sung Kang. Related Key Differential Attacks on 27 Rounds of XTEA and Full-Round GOST. In Bimal K. Roy and Willi Meier, editors, Fast Software Encryption, 11th International Workshop, FSE 2004, Delhi, India, February 5-7, 2004, Revised Papers, volume 3017 of Lecture Notes in Computer Science, pages 299–316. Springer, 2004
↑  Eli Biham, Orr Dunkelman, and Nathan Keller. Improved Slide Attacks. In Alex Biryukov, editor, Fast Software Encryption, 14th International Workshop, FSE 2007, Luxembourg, Luxembourg, March 26-28, 2007, Revised Selected Papers, volume 4593 of Lecture Notes in Computer Science, pages 153–166. Springer, 2007
↑  On zero practical significance of “Key recovery attack on full GOST block cipher with zero time and memory”
↑  Reflection Attacks on Product Ciphers
↑  Orhun Kara. Reflection Cryptanalysis of Some Ciphers. In Dipanwita Roy Chowdhury, Vincent Rijmen, and Abhijit Das, editors, Progress in Cryptology - INDOCRYPT 2008, 9th International Conference on Cryptology in India, Kharagpur, India, December 14-17, 2008. Proceedings, volume 5365 of Lecture Notes in Computer Science, pages 294–307. Springer, 2008
↑  Takanori Isobe. A Single-Key Attack on the Full GOST Block Cipher. In Antoine Joux, editor, Fast Software Encryption - 18th International Workshop, FSE 2011, Lyngby, Denmark, February 13-16, 2011, Revised Selected Papers, volume 6733 of Lecture Notes in Computer Science, pages 290–305. Springer, 2011.
↑  Improved Attacks on Full GOST, Itai Dinur, Orr Dunkelman and Adi Shamir
↑  Security Evaluation of GOST 28147-89 In View Of International Standardisation
↑  New Linear Attacks on Block Cipher GOST
↑  Ashur, T., Bar-On, A., & Dunkelman, O. (2017). Cryptanalysis of GOST2. IACR Transactions on Symmetric Cryptology, 2017(1), 203-214. https://doi.org/10.13154/tosc.v2017.i1.203-214
↑  Andrey Dmukh, Denis Dygin, and Grigory Marshalko. A lightweight-friendly modifcation of GOST block cipher. IACR Cryptology ePrint Archive, 2015:65, 2015
מבנה צופן GOST, הסימן  \oplus  הוא XOR, הביטוי  \lll 11 מייצג הזזה מעגלית לשמאל
11 סיביות והסימן  \boxplus  הוא חיבור מודולו  2^{32}
Compiz

| --- | --- |


 מפתח:  Matthias Hopf 
 מחזור חיים:  אוגוסט 2006 – הווה (כ־18 שנים) 
 גרסה אחרונה:  0.9.14.2 (22 באוגוסט 2022) 
 מערכת הפעלה:  לינוקס, מערכת הפעלה דמוית יוניקס 
 נכתבה בשפות:  C 
 סוג רישיון:  רישיון MIT, הרישיון הציבורי הכללי של גנו 
 קוד מקור:  https://code.launchpad.net/compiz 
 www.compiz.org
 
אפקט בקומפיז המנדנד את החלון בעת הזזתו
compiz (בתעתיק לעברית קומפיז) הוא מנהל חלונות הפועל על מערכת החלונות X ומאפשר מגוון שיפורים ואפקטים גרפיים בתחום ניהול מערכת החלונות, וכן בתחומים שימושיים נוספים כגון קיצורי דרך.
קומפיז היה מנהל החלונות הפופולרי הראשון[דרוש מקור] בסביבת X11 שהשתמש ביכולות התלת-ממדיות של כרטיס המסך.
התוכנה כיום היא תוצר של מיזם פיתוח Compiz, וכן מיזם של Beryl. שני מיזמים אלו תוכנתו ופותחו עד שנת 2007 בנפרד, אז אוחדו שניהם לתוכנה אחת הכוללת את תכונות שניהם.
בהמשך דעך השימוש בו מכיוון ששני שולחנות העבודה העיקריים בלינוקס, גנום וKDE הוסיפו תמיכה באפקטים תלת-ממדיים במנהלי החלונות הרגילים שלהם[דרוש מקור]. אולם באוקטובר 2010 החל מייסד הפרויקט, סם ספילסבורי, לעבוד עבור חברת קנוניקל וקומפיז הפך להיות מנהל החלונות של יוניטי, ממשק המשתמש שנכנס לאובונטו החל מגרסה 11.04.
לתוכנה תמיכה חלקית בעברית.
תכונות

לתוכנה תכונות בסיסיות כשעליהן ניתן להוסיף תוספים שונים.
התכונות הן בין היתר בתחומים:
נגישות
הגדרות שולחן העבודה
אפקטים שונים (כגון שולחן עבודה בצורת קובייה או גליל)
הגדרות ניהול חלונות
עזרים שונים (כגון צילום מסך, וציור חופשי על פני המסך)
הערות שוליים

↑  אתר הבית http://www.compiz.org/
↑  ליתר דיוק: הוא composition manager וגם מנהל חלונות
↑  עתיד חדש ובהיר לקומפיז - דיווח של סם ספילסבורי על התחלת העבודה בקנוניקל
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Liberation Transmission

"Liberation Transmission" הוא אלבומם השלישי של להקת לוסטפרופטס, והראשון שלהם שמגיע למקום הראשון במצעד האלבומים הבריטי. נתוני המכירות מראים שזהו האלבום הכי מצליח של הלהקה, אף על פי שמעריצי הלהקה לא אוהבים אותו בגלל שהוא יותר בסגנון פאנק ופחות בסגנון הארדקור.
לוסטפרופטס הוציאו מאלבום זה ארבעה סינגלים (ראו למטה), כאשר ההישג המכובד ביותר היה של השיר "Rooftops (A Liberation Broadcast)", שהגיע למקום ה-8 במצעד הבריטי.
434

שנת 434 היא השנה ה-34 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 434 ניתן לה בדיעבד.
כל התאריכים שלהלן הם לפי הלוח היוליאני.
אירועים

בעקבות פטירת רוגה, מנהיג ההונים, מתמנה בלדה ההוני לשליט ההונים המזרחים ואטילה ההוני לשליט ההונים המערביים.
נפטרו

רוגה, מנהיג ההונים
ראו גם

ילידי 434‎
נפטרים ב-434‎
Jet4you

Jet4you הייתה חברת תעופה מרוקאית זולה, שבסיסה הראשי נמצא בעיר קזבלנקה. החברה הייתה חלק מברית TUI איירליינס של חברת התיירות TUI, והיא הפעילה טיסות בין מרוקו לאירופה. באפריל 2012 התמזגה לתוך ג'טאייר פליי, חברה נוספת בברית TUI איירליינס.
צי המטוסים

| כלי טיס | בשירות | הערות |
| --- | --- | --- |
| בואינג 737–800 | 3 |  |
| סה"כ | 3 |  |
Icarus Falls

Icarus Falls הוא האלבום האולפן השני של הזמר-יוצר הבריטי זאין מאליק. האלבום יצא לאור ב-18 בדצמבר 2018, על ידי חברת התקליטים תקליטי RCA. מתוך האלבום יצאו שישה סינגלים.
רקע והפקה

האלבום, שבמקור היה אמור לצאת בספטמבר 2017, יכלול את טימבלנד כאחד המפיקים שלו. הוא אמר "מה שמרשים אותי בזאין הוא החזון שיש לו למוזיקה שלו." זאין הצהיר כי האלבום "הושלם 90 אחוז". מנכ"ל חברת תקליטי RCA פיטר אדג 'אמר כי האלבום מורכב מ"טון אופטימי יותר אליו לאחר שעבר באותה תקופה מאתגרת יותר", והתייחס לתקופתו של זאין כחבר ב-ואן דיירקשן בקריירה המוקדמת שלו. בראיון חשף זאין מדוע אלבום התעכב מאז סוף 2017, ואמר:
כל יום אני מוצא שיר אחר שאני מחליף עם שיר אחר. זו הסיבה שתאריך האלבום טרם הגיע. אף על פי שהאלבום שם ודי יש לי את החומר, אבל אני עדיין משנה דברים פה ושם.
בעמוד האינסטגרם, חשף זאין קטעי קליפים מהאלבום, עם הכיתוב "Taster z2".
מיקומי שיא

|   ‏‏‏  מצעדים ודירוגים (19–2018)> מדינה |   ‏‏‏  מצעדים ודירוגים (19–2018)> מצעד |   ‏‏‏  מצעדים ודירוגים (19–2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 60 |
|  אירלנד | מצעד האלבומים האירי | 97 |
|  ארצות הברית | בילבורד 200 | 61 |
|  גרמניה | GfK – טופ 100 | 63 |
|  דנמרק | היטליסטן | 26 |
|  הולנד | מצעד 100 האלבומים ההולנדיים | 40 |
|  הממלכה המאוחדת | מצעד האלבומים הבריטי | 77 |
|  ולוניה | אולטראטופ 40 | 170 |
|  יפן | אוריקון | 145 |
|  נורווגיה | VG-lista | 31 |
|  ספרד | PROMUSICAE | 35 |
|  פינלנד | המצעדים הפיניים הרשמיים | 31 |
|  פלנדריה | אולטראטופ 50 | 98 |
|  צ'כיה | ČNS IFPI | 53 |
|  קנדה | מצעד האלבומים הקנדי | 24 |
|  שוודיה | סוורייטופליסטן | 30 |
|  שווייץ | המצעד השווייצרי | 81 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 14 בדצמבר 2018 | הזרמת מוזיקה • הורדה דיגיטלית | תקליטי RCA |  |
| ארצות הברית | 21 בדצמבר 2018 | תקליטור • הזרמת מוזיקה • הורדה דיגיטלית | תקליטי RCA |  |
הערות שוליים

↑  זאין, פרנק דוקס, בריאן לי, מורדה ביטס, מלאי, טימבלנד, גרג קורסטין
1 2  Icarus Falls, genius (באנגלית)
↑  Zayn says new album is '90% done', is working with Timbaland, mtv, ‏2017-11-02 (באנגלית)
↑  Zayn Malik's Second Album Has a 'More Optimistic Tone, billboard, ‏2017-05-25 (באנגלית)
↑  Zayn New Album: Title, Release Date, Tracklist And Everything We Know So Far, digitalspy, ‏2018-02-21 (באנגלית)
↑  Zayn Says He's Happy, Don't Worry, thefader, ‏2018-02-21 (באנגלית)
↑  Zayn Malik teases release date and title of second album, nme, ‏2017-09-08 (באנגלית)
↑  Zayn Malik teases new music from his second album in Instagram videos, digitalspy, ‏2018-02-27 (באנגלית)
↑  Icarus Falls by ZAYN on Apple Music, נבדק ב-2020-05-11
↑  Zayn: Icarus Falls (באנגלית), נבדק ב-2020-05-11
| זאין מאליק |
| --- | --- | --- |
| אלבומי אולפן | Mind of Mine • Icarus Falls • Nobody Is Listening • Room Under the Stairs |  |
| סינגלים | "Pillowtalk" • "Like I Would" • "Wrong" • "I Don't Wanna Live Forever" • "Still Got Time" • "Dusk Till Dawn" • "Let Me" • "Entertainer" • "Sour Diesel" • "Too Much" • "Fingers" • "No Candle No Light" • "Trampoline" (רמיקס) • "Flames" • "Better"  "Vibez" |  |
| סינגלים שיווקיים | "It's You" • "Befour" |  |
| ערכים קשורים | ואן דיירקשן |  |
| --- | --- |
בקרת זהויות :  MusicBrainz release group: c2f03f4d-d5e0-4099-a9d7-7db83b933d39
Chaque matin la joie du monde

"Chaque matin la joie du monde" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1974 חברת התקליטים פולידור רקורדס כתקליטור בגרמניה ובצרפת. "Chaque matin la joie du monde" נכתב על ידי ז'אק למייטרי והולחן על ידי ז'אן פסטינסי, והוא מושר בשפה הצרפתית. הוא יצא במקביל לפרסומי הסינגלים הראשונים מתוך האלבום שירו שיר לשמש. הופק עבורו וידאו קליפ ייחודי, המציג את אילנית מבצעת אותו באחת מהופעותיה בצרפת. בשיאו הגיע למקום התשיעי במצעד הפזמונים הבין-לאומי של קול ישראל.
מיקומי שיא

|   ‏‏‏  מצעדים ודירוגים (1974)> מדינה |   ‏‏‏  מצעדים ודירוגים (1974)> מצעד |   ‏‏‏  מצעדים ודירוגים (1974)> מיקום שיא |   ‏‏‏  מצעדים ודירוגים (1974)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | קול ישראל | 9 |  |
הערות שוליים

↑  Chaque matin la joie du monde באתר סטריאו ומונו
↑  המצעד הלועזי השבועי של קול ישראל מתאריך 12 במאי 1974. פזמונט
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz release group: fa72517d-73a5-4b17-b24c-5ae158b116dc
1176

שנת 1176 היא השנה ה-76 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

17 בספטמבר – בקרב מיריוקפאלון, מביסים הכוחות הסלג'וקים של סולטנות רום בראשות קיליצ' ארסלאן השני, את כוחות האימפריה הביזנטית, שהונהגו על ידי הקיסר מנואל קומננוס; קרב זה מציין את אובדן השליטה הביזנטית באסיה הקטנה ובקיליקיה, ושקיעתה הסופית של האימפריה הביזנטית
ראו גם

ילידי 1176‎
נפטרים ב-1176‎
Gypsy (שיר של ליידי גאגא)

| --- | --- |
 שיר בביצוע ליידי גאגא
 מתוך האלבום Artpop
 יצא לאור:  6 בנובמבר 2013
 פורמט:  הורדה דיגיטלית
 סוגה:  יורו-פופ • אלקטרופופ
 שפה:  אנגלית
 אורך:  4:09
 חברת תקליטים:  אינטרסקופ • סטרים-ליין
 כתיבה:  כותבים שונים
 הפקה:  מדיאון, ליידי גאגא
 
"Gypsy" (בעברית: "צועניה") הוא שיר של הזמרת ליידי גאגא מתוך אלבומה השלישי Artpop. השיר נכתב על ידי גאגא עצמה, רד וואן, הוגו לקלרקק ודי ג'יי וואייט שדואו והופק על ידי הדי ג'יי הצרפתי מדיאון וגאגא עצמה.
עם יציאתו נכנס השיר אל המקום ה-26 במצעד השירים הדיגיטליים.
רקע

גאגא פיתחה את השיר ביחד עם מדאון במהלך סיבוב ההופעות "Born This Way Ball". לטענת גאגא מדובר בשיר האישי ביותר מהאלבום לטענתה השיר מדבר על סיבובי ההופעות שלה בהם היא מסתובבת סביב העולם אך היא רחוקה מהאנשים הקרובים אליה ולכן היא מרגישה בודדה.
השיר בעצם מדמה אותה לצוענייה, כמו שצועני נודד ממקום למקום כך גם היא כביכול בסיבובי ההופעות שלה. מבחינה מוזיקלית השיר הוא שיר יורו-פופ ואלקטרו-פופ אשר שואב השראה ממוזיקת שנות ה-80 ומכיל צלילים של גיטרה ופסנתר. במקור השיר היה אמור לצאת כסינגל השלישי מתוך האלבום כאשר חברת התקליטים שלה רשמה אותו כסינגל עתידי בעמוד הסאונד קלאוד שלה אך מסיבות לא ידועות השיר לא יצא כסינגל בכלל.
ביקורות והצלחה

השיר קיבל ביקורות חיוביות ממבקרי המוזיקה ששיבחו את הקומפוזיציה, את הפשטות של ההפקה, את האופי האנתמי של השיר ואף חלקם ציינו את הדמיון שלו ללהיט הענק שלה "The Edge of Glory". השיר הושמע לראשונה במסיבת השמעה לכבוד יציאת האלבום בברלין.
לאחר מכן, גאגא הופיעה איתו באירוע של Vevo, במיני סיבוב ההופעות שלה "ArtRave", בתוכנית SNL, בספיישל הטלוויזיוני Lady Gaga and the Muppets' Holiday Spectacular ובסיבוב ההופעות ArtRave: The Artpop Ball. בספוטיפיי צבר השיר למעלה מ-21 מיליון השמעות.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 26 |  |
|  קוריאה הדרומית | סירקל צ'ארט | 35 |  |
Commvault

| --- | --- |

 נתונים כלליים
 סוג:  חברה ציבורית NASDAQ:CLVT
 בורסה:  נאסד"ק (2006–CVLT) 
 תקופת הפעילות:  1996–הווה (כ־28 שנים)
 מיקום המטה:  ניו ג'רזי, ארצות הברית
 ענפי תעשייה:  אבטחת מידע
 רווח:  723 מיליון דולר
 מנכ"ל:  סנג׳אי מירשאנדאני
 עובדים:  2500
  
 www.commvault.com
 
קומוולט (באנגלית: Commvault) היא חברת אבטחת מידע אמריקאית, העוסקת בפיתוח תוכנה לגיבוי, שחזור ושכפול נתונים ומספקת פתרונות להתאוששות מאסון.
מטה החברה ממוקם בניו ג'רזי, ארצות הברית והיא מעסיקה כ-2,500 עובדים.
לקומוולט שיתוף פעולה עסקי עם חברות שונות במשק וביניהן: סיסקו, מיקרוסופט, גוגל, היולט פקארד ו-IBM.
היסטוריה

חברת קומוולט הוקמה בשנת 1988, כקבוצת פיתוח במעבדות בל במטרה לנהל נתונים, לגבות נתונים ולשחזר אותם.
בשנת 1996, הפכה לחברה עצמאית.
בחודש מרץ 1988, מינתה החברה את בוב האמר (Bob Hammer) למנכ"ל החברה.
בשנת 2000, שחררה אל השוק מספר מוצרים לניהול שרתי אחסון על הרשת.
בשנת 2006, החלה להיסחר בבורסה לניירות ערך, נאסד"ק, תחת השם CLVT.
בשנת 2008, שחררה אל השוק שירות לניהול אחסון בצורה מרוחקת.
בשנת 2013, העבירה את המטה שלה אל העיר טינטון פולס (Tinton Falls) במתחם ששויו 146 מיליון דולר.
בשנת 2019, מינתה החברה את סנג'אי מירצ'נדאני (Sanjay Mirchandani) למנכ"ל החברה.
מוצרים

לחברת קומוולט מספר מוצרים עיקריים:
Backup & Recovery - ניהול נתונים, גיבויים וביצוע שחזורים.
Disaster Recovery - ניהול תהליכי המשכיות עסקית, שכפול נתונים וביצוע שחזור על פי סביבות.
HyperScale X - הגנה על נתונים ומערכות קבצים.
Metallic - שירות גיבוי ושחזור לשירותי תוכנה כשירות (SaaS).
הערות שוליים

↑  Commvault’s new Metallic service promises easier backup for midmarket firms, SiliconANGLE, ‏2019-10-14 (באנגלית אמריקאית)
↑  Commvault adds SaaS backup subsidiary Metallic, SearchDataBackup (באנגלית)
↑  Q&A: Commvault, HPE partner for out-of-the-box backup and recovery solutions, SiliconANGLE, ‏2019-10-25 (באנגלית אמריקאית)
↑  Matt Brown, 5 Things Solution Providers Need To Know About Commvault's ScaleProtect With Cisco UCS, CRN, ‏2017-11-01 (באנגלית)
↑  CommVault Files for IPO, Enterprise Storage Forum, ‏2006-03-20 (באנגלית אמריקאית)
↑  Chris Mellor, Commvault’s Bob Hammer has his head in the clouds. Actually, that's a good thing, www.theregister.com (באנגלית)
↑  Commvault CEO Hammer says goodbye, prepares handoff, SearchDataBackup (באנגלית)
↑  Inc Editorial, CommVault Offers Remote Operations Management Service - Data Storage - Management Service, Inc.com, ‏2008-01-28 (באנגלית)
↑  Michael L. Diamond, Commvault in Tinton Falls: How it beat the odds, Asbury Park Press (באנגלית אמריקאית)
↑  Bloomberg - Are you a robot?, www.bloomberg.com
| --- | --- |
בקרת זהויות :  ISNI: 0000 0004 0544 5797
Flashlight (שיר של ג'סי ג'יי)

"Flashlight" (בעברית: "פנס") הוא סינגל של הזמרת האנגלייה, ג'סי ג'יי, שנמצא בפסקול של הסרט פיץ' פרפקט 2. השיר נכתב על ידי סיה, כריסטיאן גוזמן, ג'ייסון מור וסם סמית', והופק על ידי ארון ברום וקוק הראל. השיר יצא, על ידי חברת התקליטים ריפבליק רקורדס, ב-23 באפריל 2015. נכון לינואר 2022, השיר הושמע למעלה מ-399 מיליון פעמים בספוטיפיי.
גרסת "Sweet Life Mix" בביצועה של היילי סטיינפלד הופיעה גם כן בפסקול של הסרט פיץ' פרפקט 2. גרסה זו מופיעה גם במהדורה היפנית של המיני-אלבום הראשון שלה, Haiz.‏ נכון לאפריל 2024, גרסה זו הושמעה למעלה מ-190 מיליון פעמים בספוטיפיי.